פכידיפטיס

פכידיפטיס המכונה גם פינגווין ענק ניו זילנדי (שם מדעי: Pachydyptes) הוא סוג של פינגווין גדול אשר חי בסוף תקופת האאוקן לפני 34–37 מיליון שנה מימינו. מאובניו כללו רק ממצאים בודדים שהתגלו ב-1930 במחוז אוטגו שבאי הדרומי של ניו זילנד. בסוג זה היה מין בודד.

הפכידיפטיס היה הפינגווין הכבד ביותר שהתקיים אי-פעם, אך היה נמוך מעט מהאנטרופורניס. הוא הגיע לגובה 140–160 ס"מ ולמשקל 80–100 קילוגרם. להשוואה הגדול שבפינגווינים החיים - פינגווין קיסרי מגיע רק לגובה 130 ס"מ ולמשקל 45 ק"ג.

הפכידיפטיס היה עוף ימי שחי לאורך חופי ניו זילנד ודג במימיה שהיו חמימים מכיום. ככל הנראה הוא גם חי במושבות על החופים.

ראו גם
איקדיפטיס - מין פינגווין גדול בעל מקור ארוך שחי באמריקה הדרומית באותה תקופה.

קישורים חיצוניים

פינגוויניים פרהיסטוריים
בעלי חיים שחיו באאוקן באוקיאניה
מגה-פאונה של הפלאוגן באוקיאניה
עופות שחיו באאוקן
ניו זילנד: מאובנים
מאובני טקסונים שתוארו ב-1930